หุ้นปิดภาคเช้าพุ่ง15.49จุดตามตปท.
ตลาดหุ้นวันที่ 27 มี.ค. ปิดภาคเช้าที่ระดับ 1,203.81 จุด  เพิ่มขึ้น 15.49 จุด  มูลค่าการซื้อขาย  15,785.68 ล้านบาท
27 มี.ค. 2555

ตลาดหุ้นวันที่ 27 มี.ค. ปิดภาคเช้าที่ระดับ 1,203.81 จุด เพิ่มขึ้น 15.49 จุด มูลค่าการซื้อขาย  15,785.68 ล้านบาท




นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์  บริษัทหลักทรัพย์โกลเบล็ก กล่าวว่า ดัชนีหุ้นไทยขึ้นแรงตามทิศทางหุ้นต่างประเทศหลังคาดหวังว่าธนาคารกลางสหรัฐ (เฟด) จะดำเนินมาตรการผ่อนคลายต่อเนื่อง เพื่อสนับสนุนการปรับตัวลงของอัตราการว่างงาน มีผลให้เงินดอลลาร์สหรัฐอ่อนค่าเมื่อเทียบกับสกุลเงินหลัก 
"นักลงทุนกลับไปซื้อหุ้นกลุ่มแบงก์จากวันก่อนที่ถูกขายทำกำไรออกมาเพราะกังวลเรื่องเพิ่มทุน ทั้งที่การเพิ่มทุนรอบนี้ต่างจากที่ผ่านมา เพราะนำไปปล่อยกู้ ไม่ได้เสริมฐานะทางการเงินอย่างเมื่อก่อน ทำให้มีแรงซื้อหุ้นแบงก์กลับเข้ามา"นายธวัชชัย กล่าว
แนวโน้มช่วงบ่ายคาดว่าดัชนีอยู่ในกรอบแนวรับ 1,190 จุด ส่วนแนวต้านที่ 1,210 จุด และแนะนำขายเมื่อดัชนีแตะ 1,220 จุด
5 อันดับหุ้นที่มีมูลค่าการซื้อขายสูงสุด ได้แก่ 
BANPU  มูลค่าการซื้อขาย  1,276.39 ล้านบาท ปิดที่  616  บาท  +4  บาท หรือ +0.65%  DTAC  มูลค่าการซื้อขาย  787. 00 ล้านบาท ปิดที่ 85.25 บาท +1.25 บาท หรือ +1.49%  PTT มูลค่าการซื้อขาย 778.70  ล้านบาท ปิดที่ 355  บาท +7 บาท หรือ +2.01%   CPALL  มูลค่าการซื้อขาย  663.18 ล้านบาท ปิดที่ 65  บาท +1.25 บาท หรือ +1.968%  BBL  มูลค่าการซื้อขาย  659.53  ล้านบาท ปิดที่ 189  บาท -0.50บาท หรือ -0.26%